IVL วอลุ่มแน่น-วิ่งแรงในรอบ 6 ปี ลุ้น MSCI เพิ่มน้ำหนักลงทุน 13 พ.ย.นี้ ซื้อเป้า 62 บ.  
IVL วอลุ่มแน่น-วิ่งแรงในรอบ 6 ปี ลุ้น MSCI เพิ่มน้ำหนักลงทุน 13 พ.ย.นี้ แนะซื้อเป้า 62 บ. โดย ณ เวลา 10.58 น. อยู่ที่ระดับ 47.50 บาท บวก 1.50 บาท หรือ 3.26% ด้วยมูลค่าซื้อขาย 1.08 พันล้านบาท
1 พ.ย. 2560

บริษัท อินโดรามา เวนเจอร์ส จำกัด (มหาชน) หรือ IVL ณ เวลา 10.58 น. อยู่ที่ระดับ 47.50 บาท บวก 1.50 บาท หรือ 3.26% ด้วยมูลค่าซื้อขาย 1.08 พันล้านบาท ราคาหุ้นปรับตัวแรงในรอบ 6 ปี 3 เดือน โดยนับตั้งแต่หุ้นเคยขึ้นไปทดสอบระดับ 47.75 บาท เมื่อวันที่ 11 ก.ค. 2554

บล.โนมูระ พัฒนสิน ระบุในบทวิเคราะห์วันนี้(1พ.ย.60) ว่า คาด MSCI นำ SAWAD เข้าคำนวณในกระดานหลัก และน่าจะเพิ่มน้ำหนักการลงทุน IVL ในการประกาศ 13 พ.ย. 2017
IVL ( MAX CONSENSUS TP58.0-62.0): Support: 45.25/44.0 Resistant: 46.5/48.0
คงคาดกำไรปกติไตรมาส 3/60 ที่ 4.28 พันลบ. เพิ่มขึ้น +35% เทียบช่วงเดียวกันของปีก่อน, +46% q-q ในขณะที่ปรับคาดกำไรสุทธิลงเหลือ 2.98 พันลบ. จากตั้งสำรอง M&amp;G ล้มละลาย 1.3 พันลบ. ได้แรงหนุนจากอัตรากำไร PTA + PET ปรับตัวดีขึ้นทั้งตลาดเอเชียและยุโรป ประกอบกับ ปริมาณการผลิตเพิ่มขึ้นโดดเด่นต่อเนื่องถึง 2018F จากแรงหนุน US Gas-Cracker และ Doubling IPA Production  โดยกำไร 18F คาดอยู่ที่ 1.5 หมื่นลบ. (+7.5%เทียบช่วงเดียวกันของปีก่อน)
Valuation :  กำไรจะกลับสู่ Cycle ขาขึ้นรอบใหม่ในช่วง 3 ปีนี้  โดยราคาหุ้นคิดเป็นระดับ PER ปี 2018F ราว 17.2x ยังต่ำกว่า Cycle ขาขึ้นรอบ 20x นอกจากนี้ ยังมี potential upside จาก Tax reform ของสหรัฐฯ ซึ่งหากบังคับใช้จริง จะเพิ่มมูลค่าพื้นฐานราว 3.2 บาทต่อหุ้น
Catalyst : คาด MSCI เพิ่มน้ำหนัก IVL ประกาศอย่างเป็นทางการวันที่ 13 พ.ย.17 รวมถึงแผน tax reform เดินหน้าตามแผน ผ่านร่างงบประมาณ (Upside risk เท่ากับ 3.20 บาทต่อหุ้น) เป็นปัจจัยบวกต่อราคาหุ้น IVL มีโอกาสปรับตัวขึ้นต่อเนื่อง